Аднак у Беларусі парламенцкая рэспубліка можа стаць выгаднай ужо адразу пасля пераходу да дэмакратыі. У правільна наладжаным парламентарызме прэм’ер-міністр не можа сканцэнтраваць уладу ў сваіх руках і мусіць абмяркоўваць рашэнні з партнёрамі па кіроўнай кааліцыі і апазіцыяй. Такія стрымлівальныя ўмовы прыцягваюць доўгатэрміновыя інвестыцыі і забяспечваюць устойлівую палітыку ў двух накірунках.